Krajská prokuratúra Trnava 
Dolné Bašty 1, 917 44 Trnava 1 	

Sp. zn. : Kv 37/13/2200	Trnava, 11.3.2013
EEČ : 2-15-1-2013

U Z N E S E N I E

Trestná vec:	obvinená XXXXX 
Obzvlášť závažný zločin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno bc, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Krajskej prokuratúry Trnava
Podľa § 215 odsek 1 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
spoločne s obv. XXXXX dňa 03.05.2012 v presne nezistenom čase a na nezistenom mieste si zadovážili sušinu rodu Canabis za účelom jej dovozu na presne nezistené miesto v Slovenskej republike, pričom v čase o 16.00 hod. pri vstupe na územie SR na osobnom motorovom vozidle značky Škoda Octavia 8 ev. č. DS 677 DP, boli kontrolovaní príslušníkmi Kriminálneho úradu finančnej správy XXXXX, kde v colnom priestore hraničného prechodu Brodské na diaľnici D2-dovoz, služobný pes na vyhľadávanie omamných a psychotropných látok označil prítomnosť týchto látok v batožinovom priestore tohto vozidla, následnou prehliadkou vozidla bola zaistená nylonová taška s obsahom 3 ks hermeticky uzavretých čiernych plastových vriec rozmeru 80x50 cm s obsahom sušiny s podozrením na rastliny rodu Cannabis, pričom podľa znaleckého posudku z Kriminalistického a expertízneho ústavu PZ v Bratislave pod : ČES: PPZ-KEU-BA-EXP-2012/6359, čierne plastové vrece označené ako stopa č. 1/1 obsahovalo upotrebiteľné sušené konope s hmotnosťou 3589,8lg, s 15.4% hmotnostných , čo zodpovedá minimálne 18 428 obvykle jednorazovým dávkam drogy v celkovej hodnote najmenej 31 327,60,-€, čierne vrece zaistené ako stopa č. 2/lobsahovalo upotrebiteľné sušené konope s hmotnosťou 2 598,04g s 6.4% hmotnostných, čo zodpovedá minimálne 5 543 obvykle jednorázovým dávkam drogy v hodnote najmenej 9 423.10,-€, čierne plastové vrece zaistené ako stopa č. 3/1 obsahovalo upotrebiteľné sušené konope s hmotnosťou 2 504,28g, s 7.3% hmotnostných, čo zodpovedá minimálne 6 094 obvykle jednorázovým dávkam drogy v hodnote najmenej 10 359,80€, ktorých celková hodnota predstavuje 51 110.5,-€ podľa vyjadrenia Národnej protidrogovej jednotky Prezídia PZ, pričom rastlina rodu Cannabis je zaradená v zmysle zákona SNR 139/1998 Z. z o omamných látkach, psychotropných látkach a prípravkoch v znení neskorších predpisov do I. skupiny omamných látok,

lebo je nepochybné, že skutok nespáchal obvinený

Odôvodnenie:
Uznesením vyšetrovateľa Okresného riaditeľstva PZ v Skalici pod ČVS: ORP-103/OVK-SI-2012 zo dňa 04.05.2012 bolo vznesené obvinenie XXXXX za obzvlášť závažný zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi formou spolupáchateľstva podľa § 20 k § 172 ods. 1 písm. b), písm. c) ods. 3 písm. c ) Trestného zákona, na tom skutkovom základe, že spoločne s obv. XXXXX dňa 03.05.2012 v presne nezistenom čase a na nezistenom mieste si zadovážili sušinu rodu Canabis za účelom jej dovozu na presne nezistené miesto v Slovenskej republike, pričom v čase o 16.00 hod. pri vstupe na územie SR na osobnom motorovom vozidle značky Škoda Octavia 8 ev. č. : DS 677 DP, boli kontrolovaní príslušníkmi Kriminálneho úradu finančnej správy XXXXX, kde v colnom priestore hraničného prechodu Brodské na diaľnici D2-dovoz služobný pes na vyhľadávanie omamných a psychotropných látok označil prítomnosť týchto látok v batožinovom priestore tohto vozidla, následnou prehliadkou vozidla bola zaistená nylonová taška s obsahom 3 kusov hermeticky uzavretých čiernych plastových vriec rozmeru 80x50 cm s obsahom sušiny s podozrením na rastliny rodu Cannabis, pričom podľa znaleckého posudku z Kriminalistického a expertízneho ústavu PZ v Bratislave pod : ČES: PPZ-KEU-BA-EXP-2012/6359 čierne plastové vrece označené ako stopa č. 1/1 obsahovalo upotrebiteľné sušené konope s hmotnosťou 3589,8lg, s 15.4% hmotnostných , čo zodpovedá minimálne 18 428 obvykle jednorazovým dávkam drogy v celkovej hodnote najmenej 31 327,60,-€, čierne vrece zaistené ako stopa č. 2/lobsahovalo upotrebiteľné sušené konope s hmotnosťou 2 598,04g s 6.4% hmotnostných , čo zodpovedá minimálne 5 543 obvykle jednorázovým dávkam drogy v hodnote najmenej 9 423.10,-€ , čierne plastové vrece zaistené ako stopa č. 3/1 obsahovalo upotrebiteľné sušené konope s hmotnosťou 2 504,28g, s 7.3% hmotnostných, čo zodpovedá minimálne 6 094 obvykle jednorázovým dávkam drogy v hodnote najmenej 10 359,80€, ktorých celková hodnota predstavuje 51 110.5,-€ podľa vyjadrenia Národnej protidrogovej jednotky Prezídia PZ, pričom rastlina rodu Cannabis je zaradená v zmysle zákona SNR 139/1998 Z. z o omamných látkach, psychotropných látkach a prípravkoch v znení neskorších predpisov do I. skupiny omamných látok.
V priebehu vyšetrovania bola na zápisnicu o výsluchu obvineného viac krát vypočutá XXXXX, ktorá spáchanie hore uvedeného skutku v plnom rozsahu poprela, pričom uviedla, že dňa 03.05.2012 odišla spolu so svojim bývalým manželom XXXXX, s ktorým žila v spoločnej domácnosti na osobnom motorovom vozidle zn. Škoda Octavia EČ: DS 677 DP, do Českej republiky do Prahy, za účelom nákupu, nakoľko mal jej bývalý manžel zadržaný vodičský preukaz a z toho dôvodu šoférovala osobné motorové vozidlo. Ako ďalej uviedla jej manžel sa pred Prahou na benzínovej pumpe stretol s vietnamcom, ktorého poznala pod prezývkou Jaguár. Ten naznačil jej bývalému manželovi, aby ho nasledovali na parkovisko, ktoré bolo vzdialené od benzínovej pumpy asi 10 minút jazdy autom. Na parkovisku vietnamec pod prezývkou Jaguár zastavil, odstavil svoje vozidlo, sadol si k nim do vozidlá a pokračovali v ceste k jednému bytovému domu do pozemnej garáže tohto domu. Vietnamec vystúpil z ich vozidlá, taktiež vystúpil jej bývalý manžel a išli spoločne do bytu. Ona ostala sedieť vo vozidle a čakala na nich. Asi po 15 minútach sa vrátili obaja k vozidlu do kufra dali tašku, ktorú potom polícia zaistila. Sadli si do vozidlá, vrátili sa naspäť na parkovisku k zaparkovanému vozidlu vietnamca, z ktorého vietnamec vystúpil a po krátkom rozhovore sa rozlúčili a ona spolu so svojim bývalým manželom odišli. O tom, že do ich vozidlá uložili tašku so sušenou marihuanou nevedela. Myslela si, že tašku, ktorú uložil do batožinového priestoru ich vozidlá vietnamec, sú jeho osobné veci.

Obvinený XXXXX, ktorý sa v podstate k spáchaniu skutku priznal uviedol, že svoju bývalú manželku využíval ako šoféra na cestu do Českej republiky a to z toho dôvodu, že mu bol zadržaný vodičský preukaz. Jeho bývalá manželka nevedela za akým účelom chodí do Českej republiky, nikdy jej nič nepovedal a keď sa aj niekedy pýtala na dôvod, tak si niečo vymyslel, alebo jej odvrkol, aby sa nestarala. Zdôvodňoval to len tým, že v Českej republike má obchodné jednania. Taktiež uviedol, nakoľko bola jeho bývalá manželka tehotná, že potrebujú kúpiť detský kočík.

Svedok XXXXX uviedol, že pracuje ako colník oddelenia závažnej colnej a daňovej kriminality  Kriminálneho úradu finančnej správy. Dňa 03.08.2012 , počas výkonu služby v čase okolo 14.20 hod. bola colníkmi závažnej colnej a daňovej kriminality kriminálneho úradu finančnej správy získaná operatívna informácia o pravdepodobnej preprave omamných a psychotropných látok z územia Českej republiky cez územie SR do neuisteného štátu EU. Predpokladalo sa, že na územie SR sa uskutoční preprava cez bývalý hraničný prechod Brodské D2. Prepravu mali uskutočniť neustálené osoby na vozidle nezistenej značky a evidenčného čísla. Zodpovední colníci oddelenia závažnej colnej a daňovej kriminality Kriminálneho úradu finančnej správy na základe uvedenej informácie zabezpečili prostriedky a určených colníkov na prípadnú realizáciu a overenie tejto informácie. V čase okolo 15.15 hod. bola získaní informácia o osobnom motorovom vozidle, ktoré malo byť použité na prepravu omamných látok. Malo sa jednať o osobné motorové vozidlo zn. Škoda Octavia EČ: DS 677 DP. Taktiež boli získané informácie o osobách, ktoré túto prepravu mali zabezpečovať a malo sa jednať o osoby XXXXX, nar. 30.03.1971 a XXXXX, nar. XXXXX. Následne colníci Kriminálneho úradu finančnej správy uvedené vozidlo zastavili za účelom vykonania colnej kontroly. Uvedenú kontrolu vykonával XXXXX spolu so Spánkom ako aj za prítomnosti psovoda colnej správy. Pri kontrole uvedeného vozidlá služobný pes označil batožinový priestor uvedeného vozidlá, v ktorom bolo podozrenie na omamné a psychotropné látky a v ktorom sa nachádzala nylonová taška. Na základe týchto zistení bol privolaný cestou operačného strediska výjazd z vyšetrovateľom PZ a prípad im bol odovzdaný. Uvedené vozidlo EČ DS 677 DP šoférovala XXXXX. Na mieste spolujazdca sedel XXXXX. Obaja boli vyzvaní na to, aby predložili tovar, ktorý prevážajú, pričom tvrdili, že nemajú žiadny tovar. Vodička XXXXX predložila osobné doklady, a následne bola vykonaná kontrola osobného motorového vozidlá. XXXXX uviedol, že spomínanú nylonovú tašku mu v Brne pred obchodným centrom Olympia odovzdala osoba vietnamskej národnosti, ktorú nepoznal za účelom , aby mu ju za finančnú odmenu previezol na adresu v Bratislave na ul. Nobelovu. Tvrdil, že nevie čo sa v taške nachádza. XXXXX bola vo vyššom štádiu tehotenstvá, obaja boli smutní a Markus a tváril, akoby nič sa nedeje. Stále sa hral nato, že nevie čo je obsahom tašky, až do doby kedy prišiel vyšetrovateľ a otvoril tašku. Chce ešte dodať, že na vozidle Škoda Octavia mal v prednej časti, v strede kapoty vozidlá mal zdravotnícky kríž, alebo niečo také. Taký znak sa používa na prepravu nejakých zdravotníckych materiálov. 

Svedok XXXXX uviedol, že dňa 03.05.2012 v čase okolo 14.20 hod. získali operatívnu informáciu o plánovanej preprave omamných a psychotropných látok pravdepodobne marihuany z územia Českej republiky na územie Slovenskej republiky, pričom bolo pravdepodobne, že táto preprava sa uskutoční cez hraničný prechod Brodské D2. V čase okolo 15.15 hod. toho istého dňa bola získaná doplňujúca informácia, pričom touto informáciou bolo ustanovené osobné motorové vozidlo, ktoré malo byť na nezákonnú prepravu použité a to vozidlo zn. Škoda Octavia EČV: DS 677 DPI, registrované v Slovenskej republike. Osoby, ktoré mali túto prepravu zabezpečovať, podľa týchto informácii sa malo jednať o osoby XXXXX, nar.. 30.03.1971, a XXXXX, nar. XXXXX, obaja bytom Veľké Blahovo č. 322. Následne colníci OZCDK KU FS za účelom vykonania kontroly predmetného vozidlá zabezpečili súčinnosť ostatných zložiek finančnej správy, diaľničnej polície Malacky a vzhľadom na povahu informatívnej informácie zabezpečili prítomnosť colníka s prideleným služobným psom na vyhľadávanie omamných a psychotropných látok. V čase o 16.05 hod. po predchádzajúcom dohovore s policajtmi diaľničného oddelenia PZ Malacky a z dôvodu bezpečného zabezpečenia zastavenia osobného motorového vozidlá zn. Skoda Octavia, bolo toto vozidlo navedené na bývalé pracovisko - terminál autobusy hraničného prechodu Brodské - diaľnica, kde bola vykonaná samotná kontrola predmetného vozidlá. Kontrola osobného motorového vozidlá zn. Škoda Octavia bola vykonávaná prítomným colníkom so služobným psom, pričom počas tejto kontroly služobný pes označil batožinový priestor uvedeného vozidlá v ktorom sa nachádzala nylonová taška. Na základe podozrenia z nezákonnej prepravy omamných a psychotropných látok bolo o tejto skutočnosti informované Operačné stredisko PZ Senica operačné stredisko KU FS, ďalej sa na miesto výkonu kontroly dostavil vyšetrovateľ OKP ORPZ Skalica, ktorý na základe príkazu iných priestorov a pozemkov vykonal prehliadku uvedeného vozidlá  a celý prípad zadokumentoval. Čo sa týka nylonovej tašky v kufri vozidlá, ktorú označil pes , tak sa v nej nachádzali 3 ks čiernych plastových vriec o celkovej váhe cca 10 325 gramov. Pracovníkmi ich úradu vykonali predbežný drogový test DIPRO drug- lab., pričom bola potvrdená prítomnosť omamnej látky THC. Celý prípad bol odovzdaný vyšetrovateľovi PZ, ktorý vykonával potrebné úkony. Ďalej dodal, že keď sa opýtali XXXXX čo má v kufri v nylonovej taške, tak im tvrdil, že je v nej texil, že mu túto tašku dal v Brne na parkovisku pred zábavným centrom dal do auta neznámy vietnamec s tým, že má túto tašku odviesť v Bratislave na ul. Nobelovu. Tiež im povedal, že za túto službu od neznámeho vietnamca dostal 100€ .

Svedok XXXXX uviedol, že pracuje ako referent špecialista SCU Senica centrála. Dňa 03.05.2012 v čase okolo 14.40 hod. bol vyslaný vedúcim SCU Senica Centrála na hraničný prechod Brodské D2, za účelom kontroly podozrivého motorového vozidla. Po príchode na miesto o 15.45 hod. sa skontaktoval s pánom Spánkom z Kriminálnej úradu finančnej správy SR, ktorý ho oboznámil, že príde podozrivé vozidlo, v ktorom je predpoklad, že by sa v ňom mali prevážať omamné látky. Okolo 16. 00 hod. toho istého dňa podozrivé vozidlo zastavila hliadka dopravnej polície. Pristúpil k vodičovi vozidla, i kde na mieste šoféra sedela pani - tehotná a vedľa nej na strane spolujazdca sedel pán, vo vozidle sa nachádzali len oni dvaja. Predstavil sa ako príslušník Finančnej správy a opýtal sa ich, či neprevážajú tovar podliehajúci spotrebnej dani /cigarety, alkohol/ alebo omamné a psychotropné látky. Obidvaja mu odpovedali, že nie a tak im oznámil, že bude vykonaná kontrola vozidla so služobným psom na vyhľadávanie a omamných a psychotropných látok. Vystúpili z vozidlá, svedok si pripravil vozidlo a začal kontrolu so služobným psom. Obidvaja stáli asi 3 metre od vozidlá, ale videli čo sa pri vozidle deje. Po prehliadnutí vozidlá psom, služobný pes aktívne označil batožinu nachádzajúcu sa v batožinovom priestore. V kufri vozidla sa nachádzala len jedná veľká nylonová taška, farebná, takú akú nosia trhovníci. Túto tašku označil pes, svedok túto skutočnosť oznámil príslušníkovi z CKU a počkal na kriminalistického technika za účelom zaistenia stôp. Prehliadka so služobným psom bola ukončená v čase o 16.10 hod. Celý prípad bol odovzdaný Kriminalistickému úradu finančnej polície. Obaja sa tvárili pokojne, najskôr hovorili, že tá taška nie je ich, že to je kamarátova. Chce ešte dodať, že bol s oboma podozrivými len v tom čase keď vykonával prehliadku vozidlá so služobným psom a potom už celý prípad odovzdal Kriminálnemu úradu finančnej polície.

Z výsledkov právnej pomoci z Českej republiky, kde bola daná okrem iného aj požiadavka na výsluch vietnamca Nguyen XXXXX /Jaguár/ vyplýva, že tento sa k predmetnému skutku zo dňa 03.05.2012 spočívajúci v dovoze sušeného konope z Českej republiky na územie Slovenskej republiky vozidlom značky Škoda Octavia RZ: DS-677 DP využil svoje právo a odmietol vypovedať a to z toho dôvodu, že v Českej republike je stíhaný pre drogovú trestnú činnosť a nechce si privodiť ďalšie trestné stíhanie.

V priebehu vyšetrovania na zápisnicu o výsluchu svedka boli vypočutí aj ďalšie osoby a to XXXXX XXXXX, ktorí taktiež využili svoje právo a k veci odmietli vypovedať.

Podľa § 215 ods. 1 písm. c ) prokurátor zastaví trestné stíhanie ak je nepochybné, že skutok nespáchal obvinený. 

Na základe hore uvedených skutočností a z doposiaľ získaných a zabezpečených dôkazov vo vyšetrovacom spise sa nepodarilo preukázať, že by sa obvinená XXXXX  dopustila  predmetného  trestného  činu,  pre  ktorý  jej 

bolo vznesené obvinenie a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adrian Gellen
prokurátor